Қостанай облысы әкімдігі білім басқармасының

"А.Құнанбаев атындағы мектеп - гимназиясы" КММ

2023-2024 оқу жылында «Арқалық психологиялық – медициналық – педагогикалық консультациясы» КММ-нің қорытындысы бойынша оқу жыл басында 31 ерекше білім беруді қажет етітін оқушылар тізімге алынды. Оның ішінде сөйлеу тілінің бұзылыстары бар (ОНР) – 12 оқушы, психикалық-дамуында тежелуі бар (ЗПР) – 15 оқушы, Осы 15 оқушының ішінде тірек-қимыл аппаратының бұзылыстары (НОДА) бойынша психикалық-дамуында тежелуі бар (ЗПР) – 3. Жеңіл түрдегі зиятының зақымдалуы – 1 оқушы.

Мектебіміздегі Инклюзивті білім берудің «Дара» ресурстық орталығына логопед маманының көмегін қажет ететін оқушылар саны – 41. Осы 41 оқушылардың шығу себебі, психикалық-дамуында тежелуі бар (ЗПР) - 8, Сөйлеудің жалпы дамымауы (ОНР) - 11, Сөйлеудің фонетикалық дамымауы (ФНР) - 18, тірек-қимыл аппаратының бұзылыстары (НОДА) – 4 осы оқушыларда сөйлеу тілінің бұзылыстары бар.

Мектебіміздегі Рахалиева Г.Б оқу жылына жоспар құрып, әр айға 14 оқушыдан аптасына екі рет оқушыға 45 минуттан уақыт бөліп жұмыс жасайды,

Сөйлеу тілінің бұзылыстарындағы оқушылармен әр түрлі тілге арналған жаттығулар мен логомассаж жасалынып, оқушының ойлау, сөйлеу дағдыларына бағытталған сурет бойынша диалог құрастырылып ой өрісін дамытады.

Оқушылардың қол моторикаларын дамыта отырып, олардың сөйлеу тілдерін дамытуға бағытталады. Осы жұмыстардың нәтижесінде оқушылардың даму динамикаларында өзгерістер байқалған жағдайда, Арқалық психологиялық – медициналық – педагогикалық консультациясына екінші мәрте кеңеске жібереміз.

2023 жылдың ішінде Сөйлеудің жалпы дамымауы (ОНР), сөйлеудің фонетикалық дамымауы (ФНР) бес оқушыда оң динамикалары байқалып, тізімнен шығарылды.

Ресурсттық орталықта арнайы психолог маманы болмағандықтан мектеп психологтары Даулетова А.К және Мырзагалиева М.С жұмыс атқарады.

ПМПК-ның берілген қорытындысы бойынша - 15 оқушы мектебіміздегі ресурстық орталыққа психологиялық-педагогикалық сүйемелдеуді жүргізуге ата-аналардың келісімі бойынша келіп жүр. Балалардың психологиялық денсаулығын сақтауға және нығайтуға, мектеп жағдайында диагностикалық, дамытушылық және консультациялық-тәрбиелік шаралар арқылы толық және үйлесімді дамуды қамтамасыз етуге бағыттау мақсатында жоспар құрылып, сол жоспар бойынша жұмыстар жүзеге асуда.

Оқу жылының басында әр оқушыға жеке папка арналып, оқушының сабақтағы іс-әрекетін бақылау формалары (Форма 2 а, б), оқушының мінездемесі бланкі (форма 3) толтырылды. Әр оқушының «Коммуникативті паспорты» жасалды.

Оқушылардың танымдық қабілетін дамыту мақсатында нейрогимнастикалық жаттығулар, зейін тұрақтылығын дамытатын ойындар ұйымдастырылды. Оқушылар жаттығу барысында қызығушылық танытып, белесене ат салысады.

Оқушылардың ойлау қабілетін, зейінін, қол моторикасын, әр түрлі бағытта берілген жеке жұмыс дәптері басталып, осы жеке дәптер жұмысы бойынша жұмыстар жүргізілуде. Сонымен қатар оқушыларға баланың қорқыныш пен алаңдаушылықтың барлық түрінен арылуға, эмоционалдық стрессті жеңуге, көру қабілетін жақсартуға және психо-эмоционалды жағдайды тұрақтандыруға көмектесетін, психикалық жағдайын диагностикалау, коммуникативті дағдыларды жетілдіру және баланың қоғамға бейімделуін жақсарту мақсатында «Құм терапиясы» жүргізілді. Бұл терапияда оқушы құмға сурет салу арқылы өз эмоциясын жеткізіп, шығармашылық қабілетін дамытады.

Мұғалімдерді психологиялық сүйемелдеу мақсатында жас мамандарға психологиялық тренинг өткізілді, тренинг барысында ерекше білім беруді қажет ететін барлық оқушылардың жекелік мүмкіндіктері ескеріле отырып сапалы білім алудағы тең құқығы бар екендігі туралы айтылды.

2023-2024 оқу жылына құрылған жоспарға сәйкес жұмыстар өз жалғасын табады.